
Zbirka službenih izjava crkvenog Učiteljstva, drevnih kršćanskih spisa i zapisa 
ranokršćanske Predaje 


nedjelja, 12. rujna 2010. 

Antimodernistička zakletva (Pio X., 
motuproprij Sacrorum antistitum, i. IX. 
1910.) 

Ja N.N. čvrsto prihvaćam i primam sve i pojedino, što je nepogrješivo crkveno 
učiteljstvo definiralo, potvrdilo i izjavilo, posebno pak ona poglavlja nauka, 
koja se izravno suprotstavljaju zabludama ovoga vremena. 

Kao prvo naime ispovijedam da se Boga može sigurno spoznati , tako da ga se 
može i dokazati, kao začetnika i cilj sviju stvari, "po onome što je učinjeno" 
[Rim 1,20], to jest po vidljivim djebma stvaranja, kao uzrok preko učinka. 

Drugo, prihvaćam i odobravam ponajprije čudesa i proroštva kao vanjske 
dokaze objave, to jest kao najsigurnije znakove da je kršćanska rehgjja 
božanskog porijekla, te smatram da su oni najprilagođeniji shvaćanju svakog 
vremena i (svih) ljudi, pa i ovoga vremena. 

Treće, isto tako čvrstom vjerom vjerujem da je Crkva, čuvarica i učiteljica 
objavljene riječi, utemeljena neposredno i izravno po samom pravom i 
povijesnom Kristu dok je boravio među nama, te daje sagrađena na Petru, 
prvaku apostolske hijerarhije, i njegovim nasljednicima dovijeka. 

Četvrto, iskreno prihvaćam nauk vjere uvijek u istom smislu i u istom značenju 
do nas posredovan od apostola preko pravovjernih otaca; i zbog toga u 
potpunosti odbacujem krivovjerno mišljenje o razvitku dogmi, koje (kaže) da su 
one prelazile iz jednog mišljenja u drugo, drugačije od onoga koji je prije toga 
imala Crkva; isto tako osuđujem svaku zabludu koja uči da je božanski poklad, 
predan Kristovoj Zaručnici i koji je ona vjerno čuvala, filozofska misao, ili 
proizvod ljudske svijesti, koji je polagano izgrađen ljudskim nastojanjima, i koji 
je kasnije usavršavan neograničenim napretkom. 

Peto, najčvršće dr ž im i iskreno ispovijedam, da vjera nije reibgijski osjećaj koji 
je proizišao iz krila podsvijesti, pod pritiskom srca i sklonosti moralno 


1 of 4 


25.3.2015 23:48 


http://crkvenidokumenti.blogspot.com/2010/09/antimodernisticka-zakletva-pio-x.html 


oblikovane volje, nego da je ona pravi pristanak razuma istini prihvaćenoj 
izvana po slušanju, kojom naime vjerujemo da je istinito ono što je kazao, 
posvjedočio i objavio osobni Bog Stvoritelj i naš Gospodin, zbog autoriteta 
najistinoljubivijeg Boga. 

Isto tako se s dužn im poštovanjem podlažem i čitavom se dušom priključujem 
osudama, izjavama i svim propisima koji se nalaze u enc ik lici "Pascendi" i u 
dekretu "Lamentabili" , posebno on im a koje nazivaju povijest dogmi. 

Isto tako odbacujem zabludu onih koji tvrde da se vjera koju predlaže Crkva 
može protiviti povijesti, te da se katoličke dogme, u smislu kako se sada 
shvaćaju, ne mogu uskladiti s istinitijim izvorima kršćanske religije. 

Isto tako osuđujem i odbacujem mišljenje onih koji kažu da obrazovaniji 
čovjek-kršćanin ima dvostruku osobnost, jednu vjernika, drugu povjesničara-, 
kao da se povjesničar smije držati onoga što proturiječi vjeri vjernika, ili da 
(može) postavljati pretpostavke iz kojih slijedi, da su dogme krive ili sumnjive, 
samo ako ih izravno ne niječe. 

Također odbacujem onu metodu prosuđivanja i tumačenja Svetoga pisma, koja 
se, zanemarivši crkvenu predaju, analogiju vjere i odredbe Apostolske stolice, 
priklanja racionalističkim razmišljanjima, a kritiku teksta prihvaća, manje 
dozvoljeno a više lakoumno, kao jedino i najviše pravilo. 

Osim toga odbacujem mišljenje onih koji drže da učitelj koji predaje neki 
povijesni teološki predmet, ili koji piše o tim stvarima, mora najprije odložiti 
mišljenje koje je imao prije toga, bilo o nadnaravnom podrijetlu katoličke 
predaje, bilo o obećanoj božanskoj pomoći za vječno održavanje svake 
objavljene istine; zatim da djela pojedinih otaca treba tumačiti samo prema 
načelima znanosti, isključujući bilo kakav sveti autoritet, i s onom slobodom 
prosuđivanja, kojom se običavaju istraživati i drugi svjetski dokumenti. 

Konačno, izjavljujem da sam u svemu najudaljeniji od zablude koju drže 
modernisti, da u svetoj predaji nema ničeg božanskog, ili što je mnogo gore, oni 
to dozvoljavaju u panteističkom smislu, tako da ne preostaje ništa osim gole i 
jednostavne činjenice, koja je jednaka općim povijesnim činjenicama; to jest, da 
su ljudi svojom marljivošću, spretnošću i sposobnošću nastavili kroz sljedeće 
naraštaje nauku koju su započeli Krist i njegovi apostoli. 

Zbog toga čvrsto zadržavam vjeru otaca i zadržat ću ju do posljednjeg daha 
života, o sigurnom daru istine, koji jest, koji je bio i koji će uvijek biti, kod 
"biskupa apostolskih nasljednika"; ne kako bi se držalo ono što bi se moglo 

činiti boljim i prikladnijim, prema duhu vremena svakog pojedinca, nego kako 
se "nikada ne bi drugačije vjerovalo, nikada drugačije" shvaćala apsolutna i 
nepromjenjiva istina, koju su apostoli propovijedah od početka. 

Prisežem, da ću sve to vjerno, potpuno i iskreno obdržavati i nepovredivo 
čuvati, i da nikada od toga neću odstupiti niti u naučavanju niti bilo kojim 
riječima ili pisanim djelima. Na to prisežem, na to se zaklinjem, tako mi 
pomogao Bog i ovo sveto Božje Evanđelje. 

